**EKONOMSKA ŠKOLA VUKOVAR**

**Županijska 52**

**32000 VUKOVAR**

U Vukovaru 13. Studenoga 2024. godine

Na temelju članka 17. stavka 2. Pravilnika o postupku zapošljavanja te procjeni i vrednovanju kandidata za zapošljavanje Povjerenstvo za procjenu i vrednovanje kandidata objavljuje

**OBAVIJEST O DATUMU I VREMENU TESTIRANJA, PRAVILIMA TESTIRANJA,**

 **SADRŽAJU I NAČINU TESTIRANJA KANDIDATA NATJEČAJA**

za radna mjesta**:**

1. **NASTAVNIK / NASTAVNICA BIOLOGIJE (nastava na srpskom jeziku i pismu) -** 1 izvršitelj/ica na neodređeno nepuno radno vrijeme - 2 sata nastave tjedno s pripadajućom količinom ukupnog radnog vremena uz uvjet probnog rada u trajanju od 6 mjeseci.
2. **NASTAVNIK / NASTAVNICA KEMIJE (nastava na srpskom jeziku i pismu) -** 1 izvršitelj/ica na neodređeno nepuno radno vrijeme - 3 sata nastave tjedno s pripadajućom količinom ukupnog radnog vremena uz uvjet probnog rada u trajanju od 6 mjeseci.

Po Natječaju za radna mjesta KLASA: 112-01/24-03/4; URBROJ: 2196-42-24-02 od 29. listopada 2024. godine objavljenom dana 29. listopada 2024. godine na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Škole izvršit će se testiranje.

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje, testiranje kandidata sastoji se od:

**- testiranja vladanja srpskim jezikom i ćiriličnim pismom (pismeno i usmeno)**

**- pismene provjere znanja**

**- razgovora (intervjua) kandidata s povjerenstvom.**

**Obavijest o testiranju je dana 13. 11. 2024. godine dostavljena e-mailom (navedenom u prijavi na natječaj) svim prijavljenim kandidatima, koji su pravodobno dostavili potpunu prijavu i ispunjavaju formalne uvjete natječaja te kandidatima za koje je potrebno provesti testiranje vladanja srpskim jezikom i ćiriličnim pismom (čl. 10. Zakona o odgoju u obrazovanju na jeziku i pismu nacionalnih manjina (NN 51/00 i 56/00), koje je uvjet za obavljanje odgojno-obrazovnog rada u školskoj ustanovi s nastavom na jeziku i pismu srpske nacionalne manjine,**

**TESTIRANJE VLADANJA SRPSKIM JEZIKOM I ĆIRILIČNIM PISMOM**

Testiranje kandidata sastoji se od pismene i usmene provjere (testiranja) vladanja srpskim jezikom i ćiriličnim pismom

**Pismena provjera vladanja srpskim jezikom i pismom** održat će se dana 15. 11. 2024. godine s početkom u 9:30 sati u Ekonomskoj školi Vukovar

* 9:25 sati dolazak i utvrđivanje identiteta i popisa kandidata
* 9:30 sati pisana provjera (testiranje)

Nakon završenog pismenog testiranja Povjerenstvo utvrđuje rezultat za svakog kandidata koji je pristupio testiranju te ga objavljuje kandidatima.

**Usmena provjera vladanja srpskim jezikom i pismom** održat će se dana 15. 11. 2024. godine nakon objave rezultata pismenog testiranja

Pravo pristupa usmenom testiranju ostvaruje kandidat koji je na pismenom testu ostvario najmanje 50% od ukupnog broja bodova.

**PISMENA PROVJERA ZNANJA**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje, testiranje kandidata sastoji se od dva dijela, pismene provjere znanja i razgovora (intervjua) kandidata s Povjerenstvom.

**Pismena provjera znanja** održat će se dana 20.11. 2024. godine u 10:00 sati

* 9:50 sati dolazak i utvrđivanje identiteta i popisa kandidata

**RAZGOVOR (INTERVJU) S POVJERENSTVOM** Održat će se 20. 11.2024. godine, nakon što Povjerenstvo utvrdi rezultat pismene provjere znanja i objavi ga kandidatima.

U slučaju da se pismenoj provjeri znanja odazove samo jedan kandidat, neće se provesti pismena provjera znanja nego samo razgovor (intervju) s povjerenstvom.

**Pravila testiranja**

Ako kandidat ne pristupi ili pristupi nakon vremena određenog za dolazak i utvrđivanje identiteta i popisa kandidata, ne smatra se kandidatom natječaja

Kandidati su dužni ponijeti sa sobom identifikacijsku javnu ispravu (važeću osobnu iskaznicu, putovnicu ili vozačku dozvolu) na temelju koje se, prije testiranja, utvrđuje identitet kandidata.

Testiranju ne mogu pristupiti kandidati koji ne mogu dokazati identitet i kandidati za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata Povjerenstvo će podijeliti pismene testove kandidatima.

Po zaprimanju pismenog testa, kandidati sami određuju zaporku pod kojom rješavaju test, a koja se prije rješavanja testa uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata nakon ispravljenih testova.

Test se piše isključivo kemijskom olovkom, koju je kandidat dužan ponijeti sa sobom.

Pismeno testiranje može trajati 45 minuta.

Za vrijeme testiranja **nije dopušteno:**

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija i
* razgovarati sa s ostalim kandidatima

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon svakog obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju te ga objavljuje kandidatima.

Pravo na pristup razgovoru (intervju) s Povjerenstvom ostvaruje kandidat koji je na testu ostvario najmanje 50% ukupnih bodova.

*Napomena: Izrazi koji imaju rodno značenje obuhvaćaju na jednak način i muški i ženski rod.*

Povjerenstvo za procjenu i vrednovanje kandidata